b'\n_START_ARTICLE_\nVanguard 1\n_START_SECTION_\nKonstrukcija\n_START_PARAGRAPH_\nVanguard 1 \xe2\x80\x93 rutulio formos aliumininis aparatas, jo diametras siekia 165 mm, svoris \xe2\x80\x93 1,47 kg. Jame buvo \xc4\xafmontuoti du si\xc5\xb3stuvai, vienas \xe2\x80\x93 10 mW galios, 108 MHz da\xc5\xbenio, apr\xc5\xabpinamas gyvsidabrio baterija, kitas \xe2\x80\x93 5 mW, 108,03 MHz, apr\xc5\xabpintas \xc5\xa1e\xc5\xa1iomis saul\xc4\x97s baterijomis. Jo i\xc5\xa1or\xc4\x97je ky\xc5\xa1ojo \xc5\xa1e\xc5\xa1ios trumpos antenos. Si\xc5\xb3stuvai pagrinde buvo naudojami in\xc5\xbeinerijos tikslams bei informacijos rinkimui, bet taip pat ir elektron\xc5\xb3 kiekio tarp palydovo ir ant\xc5\xbeemini\xc5\xb3 sto\xc4\x8di\xc5\xb3 nustatymui. Vanguard taip pat turi du termistorius, kurie \xc5\xa1e\xc5\xa1ias dienas matavo vidaus temperat\xc5\xabr\xc4\x85 tam, kad b\xc5\xabt\xc5\xb3 nustatytas \xc5\xa1ilumin\xc4\x97s izoliacijos veiksmingumas.\n_START_SECTION_\nMisija\n_START_PARAGRAPH_\n1958 m. kovo 17 d. Vanguard raketos buvo nugabentas \xc4\xaf 3 969 km auk\xc5\xa1tyje esan\xc4\x8di\xc4\x85 654, 134,2 min. elips\xc4\x97s formos orbit\xc4\x85, pasvirusi\xc4\x85 34,25 laipsniais. I\xc5\xa1 prad\xc5\xbei\xc5\xb3 buvo apskai\xc4\x8diuota, kad aparatas orbitoje tur\xc4\x97t\xc5\xb3 i\xc5\xa1silaikyti apie 2000 met\xc5\xb3, bet v\xc4\x97liau buvo i\xc5\xa1siai\xc5\xa1kinta, kad Saul\xc4\x97s spinduliuot\xc4\x97s sl\xc4\x97gis ir atmosferos srauto pasiprie\xc5\xa1inimas smarkaus Saul\xc4\x97s aktyvumo metu \xc5\xbeenkliai pakeit\xc4\x97 palydovo perig\xc4\x97jaus ta\xc5\xa1k\xc4\x85, d\xc4\x97l ko jo gyvavimo trukm\xc4\x97 orbitoje suma\xc5\xbe\xc4\x97jo iki apytikriai 240 met\xc5\xb3.'